Oficialusis leidinys L 102 , 07/04/2004 p. 0026 - 0031



Komisijos reglamentas (EB) Nr. 642/2004 2004 m. balandžio 6 d. dėl duomenų, surinktų pagal Tarybos reglamentą (EB) Nr. 1172/98 dėl krovinių vežimo keliais statistinių ataskaitų, tikslumui taikomų reikalavimų (tekstas svarbus EEE) EUROPOS BENDRIJŲ KOMISIJA, atsižvelgdama į Europos bendrijos steigimo sutartį, atsižvelgdama į 1998 m. gegužės 25 d. Tarybos reglamentą (EB) Nr. 1172/98 dėl krovinių vežimo keliais statistinių ataskaitų [1], su paskutiniais pakeitimais, padarytais Europos Parlamento ir Tarybos reglamentu (EB) Nr. 1882/2003 [2], ypač jo 4 straipsnį, kadangi: (1) Vadovaudamasi Reglamento (EB) Nr. 1172/98 4 straipsniu, Komisija garantuoja, jog valstybių narių perduoti statistiniai rezultatai atitinka minimalius tikslumo reikalavimus, atsižvelgiant į valstybių narių kelių transporto struktūrines ypatybes. (2) Vadovaudamosi Reglamento (EB) Nr. 1172/98 7 straipsnio 2 dalimi, valstybės narės kasmet teikia Eurostatui informaciją apie imties dydžius, santykinį duomenų nepateikimo atvejų skaičių ir apie pagrindinių rezultatų patikimumą standartinės paklaidos arba pasikliautinųjų paklaidos intervalų forma. (3) Būtina konkrečiai nurodyti valstybių narių perduodamų statistinių rezultatų minimalių tikslumo reikalavimų struktūrą ir turinį. (4) Šiame reglamente nurodytos priemonės atitinka Tarybos sprendimu 89/382/EEB, Euratomas [3] įsteigto Statistikos programų komiteto nuomonę, PRIĖMĖ ŠĮ REGLAMENTĄ: 1 straipsnis Tiriamieji laikotarpiai 1. Jeigu tarp valstybės narės duomenų rinkimui naudojamų metodų yra imties metodologija, tyrimas apima visus laikotarpius. 2. Jeigu bendras valstybės narės krovininių kelių transporto priemonių, kurios gali būti įtraukiamos į tyrimą, skaičius mažesnis negu 25000 transporto priemonių arba bendras tarptautiniams pervežimams naudojamų transporto priemonių skaičius mažesnis negu 3000 transporto priemonių, minimalus savaičių skaičius per ketvirtį, kurį apima tyrimas, yra septynios savaitės. 2 straipsnis Standartinės paklaidos dalis 1. Jeigu valstybė narė tarp kitų duomenų rinkimui naudojamų metodų naudoja ir imties metodologiją, pervežtų tonų, nuvežtų tonkilometrių ir bendra nuvažiuotų kilometrų, pervežant krovinius visomis krovininėmis kelių transporto priemonėmis bei nuvažiuotų kilometrų, pervežant krovinius nacionalinėmis krovininėmis kelių transporto priemonėmis metinių įvertinių duomenų standartinė paklaida (95 % pasikliautinųjų paklaidų) negali būti didesnė kaip ± 5 %. 2. Jeigu bendras valstybės narės krovininių kelių transporto priemonių, kurios gali būti įtraukiamos į tyrimą, skaičius mažesnis negu 25000 transporto priemonių arba bendras tarptautiniams pervežimams naudojamų transporto priemonių skaičius mažesnis negu 3000 transporto priemonių, pervežtų tonų, nuvežtų tonkilometrių ir bendra nuvažiuotų kilometrų, pervežant krovinius visomis krovininėmis kelių transporto priemonėmis bei nuvažiuotų kilometrų, pervežant krovinius nacionalinėmis krovininėmis kelių transporto priemonėmis metinių įvertinių duomenų standartinė paklaida (95 % pasikliautinųjų paklaidų) negali būti didesnė kaip ± 7 %. 3 straipsnis Eurostatui teikiama informacija 1. Kas ketvirtį valstybės narės teikia Eurostatui informaciją, pagal kurią apskaičiuojamas imties dydis, duomenų pateikimo atvejų skaičius ir kokybiniai registro duomenys. Jeigu pirminis imties vienetas yra krovininė kelių transporto priemonė, informacija teikiama šio reglamento priede pateiktos B1 lentelės formatu. Jeigu pirminis imties vienetas yra nekrovininė kelių transporto priemonė, informacija teikiama šio reglamento priede pateiktos B2 lentelės formatu. Lentelės perduodamos, laikantis to paties grafiko, kaip ir perduodant duomenis pagal Reglamento (EB) Nr. 1172/98 5 straipsnio 3 dalį. Šiame straipsnyje taikomos tokios sąvokos: a) "duomenų pateikimo atvejų skaičius" tai — vertė, kurios vardiklyje — imties vienetų, dėl kurių atrinktiems operatoriams buvo pateikti klausimynai, skaičius, o skaitiklyje — imties vienetų, kuriems pateikti klausimynai, skaičius, iš jo atėmus bendrą atsisakiusių dalyvauti vienetų ir kurių atžvilgiu nebuvo gautos jokios informacijos skaičių; b) "kokybiniai registro duomenys" — tai vertė, kurios vardiklyje — imties vienetų, kuriems buvo pateikti klausimynai, skaičius, iš jo atėmus bendrą atsisakiusių dalyvauti vienetų skaičių ir kurių atžvilgiu nebuvo gautos jokios informacijos, o skaitiklyje — imties vienetų — aktyviai tyrimo laikotarpiu naudojamų transporto priemonių — skaičius plius vienetų -aktyviai tyrimo laikotarpiu nenaudojamų transporto priemonių, kurios galėtų būti laikomos aktyvia transporto priemonių bendro skaičiaus dalimi — skaičius. 2. Jeigu valstybės narės pagal Reglamentą (EB) Nr. 1172/98 pateiktų duomenų standartinių paklaidų procentinė dalis apskaičiuota už kelis metus, ir Eurostatas atkreipė dėmesį, kad šios standartinės paklaidos neviršija šio reglamento 2 straipsnyje nustatytų limitų, Eurostatas gali atleisti tokią valstybę narė nuo įsipareigojimo kas ketvirtį pristatyti B1 ar B2 lentelę. 3. Taikant 2 dalies nuostatas, valstybė narė gali teikti Eurostatui informaciją už kiekvienus metus, kad galima būtų apskaičiuoti duomenų pateikimo atvejų skaičių ir kokybinius registro duomenis. Informaciją galima teikti šio reglamento priede pateiktos B3 arba B4 lentelės (kas tinka) formatu. Lentelė pateikiama per penkis mėnesius, pasibaigus atitinkamų metų paskutiniam stebėjimo ketvirčiui. Be to, laikydamosi tokio pat pateikimo grafiko, valstybės narės pateikia Eurostatui apskaičiuotą pervežtų tonų, nuvažiuotų tonkilometrių ir bendrą nuvažiuotų kilometrų, pervežant krovinius visomis krovininėmis kelių transporto priemonėmis, pervežant krovinius nacionalinėmis krovininėmis kelių transporto priemonėmis bei pervežant krovinius tarptautinėmis krovininėmis kelių transporto priemonėmis standartinės paklaidos (95 % pasikliautinųjų paklaidų) dalį. 4 straipsnis Jeigu bendras valstybės narės krovininių kelių transporto priemonių, kurios naudojamos tarptautiniams pervežimams ir kurios gali būti įtraukiamos į tyrimą, skaičius mažesnis kaip 1000 transporto priemonių, atitinkamai valstybei leidžiama šio reglamento netaikyti. 5 straipsnis Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje. 1 straipsnis taikomas nuo 2006 m. sausio 1 d. Šis reglamentas yra privalomas visas ir tiesiogiai taikomas visose valstybėse narėse. Priimta Briuselyje, 2004 m. balandžio 6 d. Komisijos vardu Pedro Solbes Mira Komisijos narys [1] OL L 163, 1998 6 6, p. 1. [2] OL L 284, 2003 10 31, p. 1. [3] OL L 181, 1989 6 28, p. 47. -------------------------------------------------- PRIEDAS +++++ TIFF +++++ +++++ TIFF +++++ +++++ TIFF +++++ +++++ TIFF +++++ --------------------------------------------------